9. การจัดการ

  9.1 โครงสร้างการจัดการ

  บริษัทฯมีคณะกรรมการเพียง 1 ชุด ที่ทำหน้าที่บริหาร
  โดยในส่วนของคณะกรรมการตรวจสอบปัจจุบัน (31 มีนาคม 2543)
  อยู่ระหว่างการสรรหาบุคลากรที่มีความรู้ความสามารถเข้าดำรงตำแหน่ง
  ซึ่งบริษัทได้แจ้งขอขยายเวลาแต่งตั้งต่อตลาดหลักทรัพย์แห่งประเทศไทย
  โดยคาดว่าจะสามารถให้ที่ประชุมผู้ถือหุ้นแต่งตั้งให้แล้วเสร็จภายในวันที่ 20 เมษายน 2544

  กรรมการบริษัทมีจำนวน 5 คน คือ

1.  นายเธียรชัย ศรีวิจิตร ประธานกรรมการ

    การศึกษา: ปริญญาดุษฎีบัณฑิตกิตติมศักดิ์ สาขาการบัญชี มหาวิทยาลัยรามคำแหง / The
    Institute of Chartered Accountants in England & Wales, London/
    วิทยาลัย ป้องกันราชอาณาจักร

    การทำงาน: ศาสตราจาร์พิเศษ คณะบริหารธุรกิจ มหาวิทยาลัยรามคำแหง /
    กรรมการเอกลักษณ์ของชาติ สำนักงานเสริมสร้างเอกลักษณ์ของชาติ สำนักงานเลขาธิการ
    นายกรัฐมนตรี/ อดีตกรรมการผู้จัดการใหญ่ ธนาคารกรุงไทย จำกัด(มหาชน) /
    อดีตกรรมการบริหารบรรษัทเงินทุนอุตสาหกรรมแห่งประเทศไทย/
    อดีตกรรมการตลาดหลักทรัพย์แห่งประเทศไทย

2.  นายวาริก เรจินอลด์ นีล กรรมการ

    การศึกษา: Graduate Diploma Finance/ Associate Australian Institue of
    Valuers and Land Economists(AAVLE)/ Diploma in Management Studies,
    England/ Accredited Mediator (Thailand)

    การทำงาน: ผู้อำนวยการของ บริษัท เฟอร์เรียร์ ฮอดจ์สัน จำกัด

3.  นายเจอร์ราด มิล แม็คเคนซี กรรมการ

    การศึกษา: Master in Science(Honours) Organisation Psychology,
    University of Canterbury, New Zealand

    การทำงาน: เป็นที่ปรึกษาของบริษัท เฟอร์เรียร์ ฮอดจ์สัน จำกัด

4.  นายเดวิด ลูอิส คิง กรรมการอิสระ

    การศึกษา: Bachelor of Financial Administration Degree University of
    England,

    Armide, NSW,Audtralia/ Certified Practicing Accountant(CPA),
    Australia

    การทำงาน: เป็นที่ปรึกษาผู้บริหารของบริษัท เฟอร์เรียร์ ฮอดจ์สัน จำกัด

5.  นางประภาศรี อมรสิน กรรมการอิสระ

  การศึกษา: ปริญญาเอกกิตติมศักดิ์ สาขา Humane Letters,(D.H.L.), University of
  Manila ,Philippines/ ปริญญาโท สาขา M.B.A.(Mktg.,Mgnt.,Fin.), California
  State University(Long Beach) U.S.A.

  การทำงาน: เคยดำรงตำแหน่งสำคัญในสถาบันและองค์กรการศึกษาต่างๆ มากมาย เช่น
  ผู้ช่วยอธิการบดี คณบดีคณะบริหารธุรกิจและคณบดีคณะศิลปศาสตร์ ของ
  สถาบันเทคโนโลยีราชมงคล/ รองคณบดีฝ่ายวิจัยและพัฒนา คณะบริหารธุรกิจ
  และรองศาสตราจารย์ คณะบริหารธุรกิจ ณ วิทยาลัยเทคโนโลยีและอาชีวศึกษา

  ทั้งนี้ มีนายสมพล เอกธีรจิตต์ ผู้อำนวยการบริหารฝ่ายบัญชีและการเงิน เป็นเลขานุการบริษัท

  ผู้บริหารของบริษัทฯ มีรายละเอียดดังนี้

1.  นายมินทร์ อิงค์ธเนศ ประธานบริหาร (CEO)

    การศึกษา: ปริญญาวิทยาศาสตร์ดุษฎีบัณฑิตกิตติมศักดิ์ สาขาวิชาระบบสารสนเทศเพื่อการจัดการ
    มหาวิทยาลัยมหาสารคาม/ ปริญญาตรีกิตติมศักดิ์ วิทยาศาสตร์
    บัณฑิต(วิทยาศาสตร์คอมพิวเตอร์) คณะวิศวกรรมและเทคโนโลยีการเกษตร
    สถาบันเทคโนโลยีราชมงคล/ ปริญญาตรีสถาปัตย์กรรมศาสตร์ FU Hsing Institue of
    Technology (ไต้หวัน)

    การทำงาน: กรรมการบริหาร กลุ่มบริษัท เอสวีโอเอ

2.  นายวีระ อิงค์ธเนศ ผู้อำนวยการบริหารกลุ่มธุรกิจช่องทางการจำหน่าย

    การศึกษา: ปริญญาตรีCalifornia State University of Sacramento สาขา
    Computer Science สหรัฐอเมริกา

    การทำงาน: ผู้อำนวยการบริหารกลุ่มธุรกิจซอฟท์แวร์และการบริการ กลุ่มบริษัท เอสวีโอเอ

3.  นายอดิศร แก้วบูชา ผู้อำนวยการบริหารกลุ่มธุรกิจที่ปรึกษาและวางระบบ

    การศึกษา: ปริญญาตรี วิศวกรรมไฟฟ้า จุฬาลงกรณ์มหาวิทยาลัย

    การทำงาน: ผู้อำนวยการบริหารกลุ่มธุรกิจที่ปรึกษาและวางระบบคอมพิวเตอร์ กลุ่มบริษัท
    เอสวีโอเอ/ ผู้จัดการแผนกช่าง บริษัท ไอบีเอ็ม (ประเทศไทย) จำกัด

4.  นายกฤช กุลทรัพย์ไพศาล ผู้อำนวยการบริหารกลุ่มธุรกิจโครงการ ไอที

    การศึกษา: โครงการพัฒนาผู้บริหาร (Mini MBA) มหาวิทยาลัยธรรมศาสตร์

    การทำงาน: ผู้อำนวยการบริหารกลุ่มโครงการไอที

5.  นายสมพล เอกธีรจิตต์ ผู้อำนวยการบริหารฝ่ายบัญชีและการเงิน

  การศึกษา:ปริญญาโทสาขาการบัญชี มหาวิทยาลัยธรรมศาสตร์/ปริญญาตรี

  พาณิชย์ศาสตร์และการบัญชีสาขาบัญชีต้นทุนจุฬาลงกรณ์มหาวิทยาลัย/
  ประกาศนียบัตรวิชาชีพชั้นสูงสาขาการตรวจสอบบัญชี จุฬาลงกรณ์มหาวิทยาลัย

  การทำงาน: อดีตผู้ช่วยกรรมการผู้จัดการ บริษัท วอเตอร์ฟอร์ด พร๊อพเพอร์ตี้ จำกัด/
  อดีตผู้ช่วยกรรมการผู้จัดการ บริษัท จีซีเอ็น โฮลดิ้ง จำกัด

  กรรมการผู้มีอำนาจลงนามแทนบริษัท

  นายเธียรชัย ศรีวิจิตร ลงลายมือชื่อพร้อมประทับตราสำคัญของบริษัท

  อำนาจหน้าที่ของคณะกรรมการบริษัท

  คณะกรรมการเป็นผู้รับผิดชอบจัดการกิจการทั้งหลายทั้งปวงของบริษัท
  และมีอำนาจหน้าที่ดำเนินการภายในขอบเขตของกฎหมาย วัตถุประสงค์ และข้อบังคับของบริษัทฯ
  และตามมติที่ประชุมผู้ถือหุ้น และมีอำนาจกระทำการใดๆ ตามที่ระบุในหนังสือบริคณฑ์สนธิ
  และพระราชบัญญัติบริษัทมหาชน พ.ศ. 2535 หรือที่เกี่ยวข้องกับการดังกล่าวนั้น

  9.2 การสรรหากรรมการและผู้บริหาร

  บริษัทฯ ไม่มีคณะกรรมการสรรหาเป็นการถาวร ยกเว้นการแต่งตั้งกรรมการในปี 2543
  ซึ่งเป็นการแต่งตั้งกรรมการครั้งแรก
  ภายหลังที่ศาลล้มละลายกลางมีคำสั่งให้ยกเลิกกระบวนการฟื้นฟูกิจการหลังจากที่บริษัทฯดำเนินการตามแผนฟื้นฟูแล้วเสร็จ
  เมื่อวันที่ 14 พฤศจิกายน 2543
  โดยในการคัดเลือกบุคคลที่จะได้รับการแต่งตั้งเป็นกรรมการในคราวนั้นมีรายละเอียดขั้นตอนดังนี้

  กรรมการบริษัท

  บริษัทฯมีคณะกรรมการไม่น้อยกว่า 5
  คนโดยกรรมการไม่น้อยกว่ากึ่งหนี่งของจำนวนกรรมการทั้งหมดได้รับการเสนอชื่อจากผู้ถือหุ้นรายใหญ่
  ซึ่งเคยเป็นคณะกรรมการเจ้าหนี้ (Credit Committee) สำหรับการแต่งตั้งจะเป็นไปตาม
  พ.ร.บ. บริษัทมหาชน พ.ศ. 2535 และข้อบังคับของบริษัท

  9.3 ค่าตอบแทนผู้บริหาร

1.  ค่าตอบแทนที่เป็นตัวเงิน

    - ไม่มีค่าตอบแทนของกรรมการบริษัทในปี 2543 เนื่องจาก SVOA อยู่ในช่วงฟื้นฟูกิจการ

    - ค่าตอบแทนรวมของผู้บริหารบริษัทซึ่งมีจำนวน 6 ท่านในปี 2543 เป็นจำนวนเงินทั้งสิ้น
    15,909,240 บาท

2.  ค่าตอบแทนอื่นๆ (ที่ไม่ใช่เงิน)

  - ไม่มีค่าตอบแทนอื่นๆ ของกรรมการบริษัทในปี 2543

  - ค่าตอบแทนรวมในรูปสวัสดิการได้แก่ กองทุนสำรองเลี้ยงชีพ ประกันรถยนต์ ประกันชีวิต
  ประกันอุบัติเหตุ ประกันสุขภาพและค่าธรรมเนียมการใช้โทรศัพท์เคลื่อนที่ของผู้บริหารบริษัทจำนวน
  6 ท่านเป็นจำนวนเงินทั้งสิ้น 976,918 บาท นอกจากนั้น SVOA
  ได้จัดสรรใบสำคัญแสดงสิทธิให้แก่ผู้บริหารดังนี้

  กรรมการ

  จัดสรรใบสำคัญแสดงสิทธิจำนวน 450,000 หน่วย ให้แก่นายเธียรชัย ศรีวิจิตร

  ผู้บริหาร (ไม่รวมกรรมการ)

  จัดสรรใบสำคัญแสดงสิทธิจำนวน 1,400,000 หน่วย ให้แก่ผู้บริหารระดับสูงของบริษัทฯ ดังนี้

+----------------------------------------+-----------------------------+
| ชื่อผู้บริหารระดับสูง                         | จำนวนใบสำคัญแสดงสิทธิ          |
+----------------------------------------+-----------------------------+
| 1.นายมินทร์ อิงค์ธเนศ                      | 450,000                     |
|                                        |                             |
| 2. นายวีระ อิงค์ธเนศ                      | 350,000                     |
|                                        |                             |
| 3.นายอดิศร แก้วบูชา                       | 350,000                     |
|                                        |                             |
| 4.นายกฤช กุลทรัพย์ไพศาล                   | 350,000                     |
|                                        |                             |
| 5.นายสมพล เอกธีรจิตต์                     | 350,000                     |
|                                        |                             |
| รวมทั้งสิ้น                                | 1,850,000                   |
+----------------------------------------+-----------------------------+

  9.4 การกำกับดูแลกิจการ

  ที่ผ่านมาคณะกรรมการบริษัทมีการปฎิบัติตามข้อพึงปฎิบัติตามข้อพึงปฎิบัติที่ดี (Code of Conduct)
  สำหรับกรรมการบริษัทจดทะเบียนที่เป็นไปตามแนวทางของตลาดหลักทรัพย์

  9.5 การป้องกันการนำข้อมูลภายในไปใช้ประโยชน์ของผู้บริหาร

  บริษัท กำหนดนโยบายอย่างเข้มงวดในการป้องกันไม่ให้ผู้บริหาร
  กรรมการและพนักงานนำข้อมูลภายในไปใช้เพื่อผลประโยชน์ของตน
  ข้อมูลภายในที่สำคัญจะเปิดเผยต่อบุคคลที่เกี่ยวข้องเท่านั้น เช่น ผู้ตรวจสอบบัญชี ที่ปรึกษากฎหมาย
  เป็นต้น บริษัทจะเปิดเผยข้อมูลให้กับผุ้ถือหุ้นเฉพาะเรื่องและในเวลาที่เหมาะสมเท่านั้น

  9.6 บุคลากร

  ณ วันที่ 31 ธันวาคม 2543 บริษัท มีจำนวนพนักงานทั้งสิ้น 540 คน
  โดยแบ่งเป็นสายงานหลักได้ดังนี้

  1. กลุ่มธุรกิจช่องทางการจำหน่าย จำนวน 206 คน

  2. กลุ่มธุรกิจที่ปรึกษาและวางระบบคอมพิวเตอร์ จำนวน 68 คน

  3. กลุ่มธุรกิจโครงการไอที จำนวน 31 คน

  4. หน่วยงานสนับสนุน จำนวน 86 คน

  5. บริษัท ไอที ซิตี้ จำกัด จำนวน 149 คน

  ผลตอบแทนรวมของพนักงานสามารถแยกตามลักษณะผลตอบแทนดังนี้

  เงินเดือน 117,410,191.45 บาท

  โบนัส 804,800.00 บาท

  เงินสมทบกองทุนสำรองเลี้ยงชีพ 2,457,634.51 บาท

  เงินประกันสังคม 2,108,262.00 บาท

  อื่นๆ 18,037,730.88 บาท

  รวม 140,818,618.84 บาท